Sabos vėliava
Sabos vėliava buvo priimta 1985 m. gruodžio 6 d. Komisijai buvo pateikta 130 skirtingų vėliavos dizainų, o laimėjusį dizainą sukūrė aštuoniolikmetis sabanietis Daniel Johnson. Po 1816 m., Saba pripažino Nyderlandų suverenitetą ir naudojo Nyderlandų vėliavą. Nepaisant to, kai kurie salos gyventojai Sabą laikė savita „respublika“, todėl, norėdami pabrėžti savo nepriklausomybę, pridėjo ypatingą simbolį – žalią kopūstą. Šis simbolis tikriausiai buvo naudojamas maždaug iki XX a. trečiojo dešimtmečio.